CELEX: 32013R1405
Language: da
Date: 2013-12-20 00:00:00
Title: Kommissionens gennemførelsesforordning (EU) nr. 1405/2013 af 20. december 2013 om tarifering af varer i den kombinerede nomenklatur

21.12.2013   
            
            
               DA
            
            
               Den Europæiske Unions Tidende
            
            
               L 349/91
            
         KOMMISSIONENS GENNEMFØRELSESFORORDNING (EU) Nr. 1405/2013
   af 20. december 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur under den i kolonne 2 i skemaet nævnte KN-kode.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 for en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. december 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare med følgende sammensætning:
                  
                              —
                           
                           
                              90,0 - 99,9 vægtprocent ethylalkohol (antifrostmiddel)
                           
                        
                              —
                           
                           
                              Tilsætningsstoffer (denatureringsmidler):
                              
                                          —
                                       
                                       
                                          20 mg denatoniumbenzoat pr. liter ren alkohol
                                       
                                    
                                          —
                                       
                                       
                                          5 ml isopropylalkohol pr. liter ren alkohol
                                       
                                    
                                          —
                                       
                                       
                                          enten 5 ml butylalkohol eller 10 ml methylethylketon pr. liter ren alkohol
                                       
                                    
                        
                              —
                           
                           
                              1 g overfladeaktivt stof pr. liter ren alkohol.
                           
                        Tilsætningen af denatoniumbenzoat, isopropylalkohol og butylalkohol eller methylethylketon gør varen uegnet til konsum.
                  Varen transporteres i tanke eller beholdere. Der findes ingen emballage til detailsalg.
                  Ifølge de ledsagende dokumenter er varen et koncentrat, der anvendes til fremstilling af antifrostvæske.
               
               
                  2207 20 00
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, samt teksten til KN-kode 2207 og 2207 20 00.
                  Grundet sit høje indhold af ethylalkohol er varen ikke egnet til direkte brug som antifrostvæske, da den skal fortyndes med vand for at minimere den uønskede kemiske reaktion med de elastomerer, som er i kontakt med den cirkulerende antifrostvæske. Varen kan derfor ikke anvendes som antifrostpræparat eller væske til afrimning under pos. 3820. Tarifering under pos. 3820 er derfor udelukket.
                  I betragtning af varens objektive egenskaber, navnlig den høje andel af ethylalkohol og indholdet af flere denatureringsmidler (denatoniumbenzoat, isopropylalkohol, butylalkohol og methylethylketon) såvel som fraværet af andre antifrostmidler end ethylalkohol, er varens karaktergivende bestanddel denatureret alkohol.
                  Varen skal derfor tariferes som denatureret ethylalkohol under KN-kode 2207 20 00.